
	1.
	Anotācija (ex-ante)
1.2. Mērķis
	Priekšlikums
Grozījumu projekta anotācijas 1.2. sadaļā “Mērķis” pie spēkā stāšanās termiņa norādīta šāda informācija: “Jebkādi citi nosacījumi (atrunāti tiesību aktā)”, savukārt pie termiņa pamatojuma norādīts, ka likumprojekta spēkā stāšanās ir paredzēta 2026. gada 1. janvārī. Vienlaikus Grozījumu projekta anotācijas 1.6. sadaļā “Cita informācija” norādīts, ka pārveides veiksmīgai norisei būtu nepieciešams, ka likumprojektu pieņemtu ne vēlāk kā 2025. gada 1. novembrī. Šajā sakarā vēlamies aicināt tiesību normu skaidras piemērošanas nolūkā visus ar likumprojekta pieņemšanu un spēkā stāšanos saistītos termiņus norādīt vienā Grozījumu projekta anotācijas sadaļā un precizēt informāciju, kas norādīta pie spēkā stāšanās termiņa un tā pamatojuma. Turklāt jānorāda, ka no likumprojekta anotācijas nav skaidrs, kas ir saprotams ar vārdiem “jebkādi citi nosacījumi”. Ņemot vērā minēto, aicinām precizēt Grozījumu projekta anotācijas 1.2. sadaļu un noteikt, ka likumprojekts stāsies spēkā 2026. gada 1. janvārī, pamatojumā norādot šāda spēkā stāšanās datuma nepieciešamību, kā arī informāciju par nepieciešamo likumprojekta pieņemšanas datumu.  

	2.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums
Vēršam uzmanību, ka Grozījumu projektam 14.04.2025. izsludināts saskaņošanas process, kurš noslēgsies 17.04.2025., un vienlaikus 14.04.2025. uzsākta publiskā apspriešana, ko paredzēts noslēgt 28.04.2025. Vēršam uzmanību, ka Grozījumu projekta vienlaicīga virzīšana līdzdalības iespējām (publiskais apspriešanai) un saskaņošanā nav atbalstāma prakse. Situācijā, kad vienā un tajā pašā termiņā norisinās publiskā apspriešana un saskaņošana, īpaši ieinteresētajām pusēm no sabiedrības pārstāvju vidus nav skaidrs, kurā procesā iesaistīties ar priekšlikumiem par tiem aktuāliem jautājumiem.

